Úradný vestník L 075 , 21/03/1992 S. 0051 - 0052

Fínske špeciálne vydanie: Kapitola 16 Zväzok 2 S. 0023

Švédske špeciálne vydanie: Kapitola 16 Zväzok 2 S. 0023



Rozhodnutie Rady zo 16. marca 1992, ktorým sa zriaďuje jednotný Poradný výbor pre Eurotecnet a Force a menia a dopíňajú rozhodnutia 89/657/EHS a 90/267/EHS (92/170/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na článok 128, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže v záujme väčšej efektivity činností spoločenstva v oblasti odborného vzdelávania by sa súčasné činnosti, ktoré vykonávajú poradné výbory pre Eurotecnet a Force podľa článku 10 rozhodnutia 89/657/EHS [4] a 90/267/EHS [5] mali kombinovať tak, aby vytvorili jednotný poradný výbor, ako to vyhlásila Komisia vo svojom memorande o racionalizácii a koordinácii programov odborného vzdelávania a prípravy na úrovni spoločenstva; keďže článok 10 rozhodnutia 89/657/EHS a 90/267/EHS by mal byť v dôsledku toho zmenený a doplnený, ROZHODLA TAKTO: Článok 1 1. Pri zavádzaní programov Eurotecnet a Force Komisii pomáha poradný výbor zložený z dvoch zástupcov z každého členského štátu, ktorému predsedá zástupca Komisie. Členom výboru môžu pomáhať odborníci alebo poradcovia. 12 zástupcovia sociálnych partnerov, vymenovaní Komisiou na základe návrhov organizácií zastupujúcich sociálnych partnerov na úrovni spoločenstva, sa zúčastnia na práci výboru ako pozorovatelia. 2. Zástupca Komisie predloží výboru návrh týkajúci sa: a) všeobecných pravidiel riadiacich programy Eurotecnet a Force; b) všeobecných pravidiel finančnej pomoci, ktorú poskytne spoločenstvo (sumy, trvanie a príjemcovia pomoci); c) otázok vzhľadom k celkovej rovnováhe medzi programami Eurotecnet a Force, vrátane rozdelenia rôznych činností a súvislostí s inými programami spoločenstva a s podnetmi v oblasti odborného vzdelávania; d) otázok vzhľadom k vyhodnocovaniu programov a šírenia ich výsledkov s prihliadnutím na správy uvedené v článku 11 rozhodnutia 89/657/EHS a 90/267/EHS. 3. Výbor vypracuje svoj posudok k návrhu v časovom limite, ktorý môže určiť predseda podľa naliehavosti záležitosti, v prípade potreby hlasovaním. 4. Tento posudok sa zaznamená v zápisnici; okrem toho má každý členský štát právo žiadať, aby sa do zápisnice zaznamenalo jeho stanovisko. 5. Komisia maximálne berie do úvahy posudok výboru. Informuje výbor o spôsobe, akým zváži stanovisko výboru. Článok 2 Článok 10 rozhodnutia 98/657/EHS sa nahrádza takto: "Článok 10 Výbor Komisii pri zavádzaní tohto rozhodnutia pomáha poradný výbor vytvorený podľa článku 1 rozhodnutia 92/170/EHS [6]." Článok 3 Článok 10 rozhodnutia 90/267/EHS sa nahrádza takto: "Článok 10 Výbor Komisii pri zavádzaní tohto rozhodnutia pomáha poradný výbor zostavený podľa článku 1 rozhodnutia 92/170/EHS [7]." Článok 4 Toto rozhodnutie vstúpi do platnosti 1. júla 1992. V Bruseli 16. marca 1992 Za Radu predseda Jorge Braga de Macedo [1] Ú. v. ES C 24, 31.1.1991, s. 6. [2] Ú. v. ES C 240, 12.7.1991, s. 240. [3] Ú. v. ES C 120, 20.3.1991, s. 23. [4] Ú. v. ES L 393, 30.12.1989, s. 29. [5] Ú. v. ES L 156, 21.6.1990, s. 1. [6] Ú. v. ES L 75, 21.3.1992, s. 51. [7] Ú. v. ES L 75, 21.3.1992, s. 51. --------------------------------------------------